Писмо от Васил Левски до Христо Иванов Големия, 04.08.1872
Брате,Откато ти се даде пълномощното, гледай народната работа повече от всичко друго, повече и от себе си да я уважааш! Честитя Ви венчаването и дай Боже [да е] на добре. За нещата [писмата] какво им пречеше на пътя? И щом са пристигнали, ти не си ги изпратил! Защото подир тях писах други за Букурещ и им казвам да гледат в първите писма и да вършат! Сега ето че ще паднат в съмнение за тия писма, какво ли са станали!

* * * * *

За да се избавят затворниците [комитетските хора в Лясковец по повод убийството на местния чорбаджия В.Козлев], трябва да се убие сега и синът му, ако той не е чист. Ако с предателски думи е показан [издаден] Марин [Станчев] и са го запрели, то не трябва да го майте [бавите]. И тайно, само ония, които ще го извършат…

Работата вършете, но умно!

 Източник

 Из сборника "Свята и чиста република: избрани страници от писма на Васил Левски", съставители Иван Унджиев, Никола Кондарев, София, "Наука и изкуство", 1987, с.52, 212

Писма от Васил Левски